CELEX: 62008TN0380
Language: hu
Date: 2008-09-09 00:00:00
Title: T-380/08. sz. ügy: 2008. szeptember 9-én benyújtott kereset – Holland Királyság kontra az Európai Közösségek Bizottsága

8.11.2008   
            
            
               HU
            
            
               Az Európai Unió Hivatalos Lapja
            
            
               C 285/51
            
         2008. szeptember 9-én benyújtott kereset – Holland Királyság kontra az Európai Közösségek Bizottsága
   (T-380/08. sz. ügy)
   (2008/C 285/92)
   Az eljárás nyelve: holland
   Felek
   
      Felperes: Holland Királyság (képviselők: C. Wissels, M de Mol meghatalmazottak)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg a Bizottság 2008. június 30-i SG.E3/MV/psi D(2008)5364 számú határozatát;
            
         
               —
            
            
               az Elsőfokú Bíróság kötelezze a Bizottságot a költségek viselésére.
            
         Jogalapok és fontosabb érvek
   A Bizottság a 2006. szeptember 13-i COMP/F/38.456. számú ügyben (bitumen [NL]) hozott határozatával (1) nagy számú vállalkozóval, eladóval és átvevővel szemben szabott ki pénzbírságot az EK 81. cikk megsértése miatt. A Bizottság a határozatban nem hozott nyilvánosságra minden körülményt. Különböző közjogi és nem közjogi jogi személyeket, köztük a felperest is, a vállalkozások tevékenysége következtében komoly károk érték. Mivel a károk megtérítése érdekében nagyon hasznos lenne a fenti információk ismerete, a felperes a 1049/2001/EK rendelet (2) 6. cikkének (1) bekezdése alapján hozzáférést kért a 2006. szeptember 13-i határozat teljes, nem rövidített változatához. A Bizottság a 2008. június 30-i határozatával ezt a kérelmet elutasította.
   A felperes a keresetének megalapozásaként először is arra hivatkozik, hogy a megtámadott határozat sérti az 1049/2001 rendelet 1. cikkének (4) bekezdésével együtt alkalmazott EK 255. cikkben meghatározott hozzáféréshez való jogot.
   Másodjára a Bizottságnak az 1049/2001 rendelet 4. cikkének (6) bekezdése alapján részleges hozzáférést kellett volna biztosítania.
   Harmadjára a megtámadott határozat az arányosság elvébe ütközik.
   Negyedjére a megtámadott határozat az indokolás hiánya miatt az EK 253. cikkbe ütközik.
   Ötödjére és végül a megtámadott határozat az arányosság elvével összefüggésben értelmezett EK 10. cikkbe ütközik.
   
      (1)  Az Európai Közösséget Létrehozó Szerződés 81. cikke alapján megindított eljárásról (COMP/F/38.456. sz. ügy – Bitumen [NL]) szóló, 2006. szeptember 13-i 2007/534/EK bizottsági határozat (az értesítés a C[2006] 4090. számú dokumentummal történt) (HL 2007., L 196, 40. o.).
   
      (2)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű külön kiadás 1. fejezet, 3. kötet, 331. o.).